IS onthoof glo tweede Japanese gyselaarGoto (links) en Yukawa (regs). CNN berig die video van 67 sekondes begin met die woorde “’n Boodskap aan Japan”. Die video wys Kenji Goto wat in ŉ oranje oorpak op sy knieë staan met ŉ man wat agter hom staan. Die man het ŉ mes in sy linkerhand. Die skerm word swart wanneer die man die mes teen Goto se keel druk en daarna wys die video die beweerde resultaat van die teregstelling. Die IS het op 20 Januarie ŉ video uitgereik wat wys hoe Goto en Haruna Yukawa, ‘n medegyselaar, in oranje oorpakke op hul knieë staan. Yukawa is glo dae hierna tereggestel. Jihadiste wat verbind word aan die IS het sedert Augustus 2014 reeds vyf video’s vrygestel waar persone onthoof word. Herve Gourdel (55), ŉ stapper van Nice in Frankryk, is in September ontvoer en onthoof. Twee Amerikaanse verslaggewers, James Foley en Steven Sotloff, en ŉ hulplenigingswerker van Engeland, David Haines, is vroeër deur IS onthoof. Peter Kassig, ŉ Amerikaanse hulpdienswerker, is in November deur die IS onthoof.